CELEX: 31974R0658
Language: el
Date: 1974-03-25 00:00:00
Title: Κανονισμός (ΕΟΚ) αριθ. 658/74 της Επιτροπής της 25ης Μαρτίου 1974 περί τροποποιήσεως των κανονισμών (ΕΟΚ) αριθ. 1108/68 (ΕΟΚ) και 685/69 ως προς το ύψος ορισμένων ποσών εφαρμοζομένων στο βούτυρο και στο αποκορυφωμένο γάλα εις κόνιν που αποτελούν αντικείμενο μέτρων παρεμβάσεως

Avis juridique important

|

31974R0658

Κανονισμός (ΕΟΚ) αριθ. 658/74 της Επιτροπής της 25ης Μαρτίου 1974 περί τροποποιήσεως των κανονισμών (ΕΟΚ) αριθ. 1108/68 (ΕΟΚ) και 685/69 ως προς το ύψος ορισμένων ποσών εφαρμοζομένων στο βούτυρο και στο αποκορυφωμένο γάλα εις κόνιν που αποτελούν αντικείμενο μέτρων παρεμβάσεως  

Επίσημη Εφημερίδα αριθ. L 080 της 26/03/1974 σ. 0003 - 0004 Ελληνική ειδική έκδοση: Κεφάλαιο 03 τόμος 10 σ. 0152 

ΚΑΝΟΝΙΣΜΟΣ (ΕΟΚ) αριθ. 658/74 ΤΗΣ ΕΠΙΤΡΟΠΗΣ της 25ης Μαρτίου 1974 περί τροποποιήσεως των κανονισμών (ΕΟΚ) αριθ. 1108/68 και 685/69 ως προς το ύψος ορισμένων ποσών εφαρμοζομένων στο βούτυρο και στο αποκορυφωμένο γάλα εις κόνιν που αποτελούν  αντικείμενο μέτρων παρεμβάσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία με τον κανονισμό (ΕΟΚ) αριθ. 419/74(2) και ιδίως τα άρθρα 6  παράγραφος 7 και 7 παράγραφος 5,  Εκτιμώντας:  ότι το άρθρο 2 παράγραφος 2 του κανονισμού (ΕΟΚ) αριθ. 1108/68 της Επιτροπής, της 27ης Ιουλίου 1968, περί των όρων κρατικής αποθεματοποιήσεως του αποκορυφωμένου γάλακτος εις κόνιν(3), όπως τροποποιήθηκε τελευταία με τον κανονισμό (ΕΟΚ) αριθ. 77/74(4)  και το άρθρο 8 παράγραφος 2 του κανονισμού (ΕΟΚ) αριθ. 685/69 της Επιτροπής, της 14ης Απριλίου 1969, περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(5) όπως τροποποιήθηκε τελευταία με τον κανονισμό (ΕΟΚ)  αριθ. 2139/73(6), καθορίζουν κατ' αποκοπή ποσά αντιστοιχούντα στις επιπρόσθετες δαπάνες μεταφοράς του προσφερομένου εις παρέμβαση βουτύρου ή του αποκορυφωμένου γάλακτος εις κόνιν στην περίπτωση που η απόσταση η οποία θα διανυθεί υπερβαίνει τα 100  χιλιόμετρα- ότι το ποσόν τούτο πρέπει να αναπροσαρμοσθεί εν όψει της αυξήσεως των δαπανών μεταφοράς εντός της Κοινότητος- ότι τα άρθρα 6 και 24 του κανονισμού (ΕΟΚ) αριθ. 685/69 καθορίζουν τα διάφορα στοιχεία τα σχετικά με τις δαπάνες δημιουργίας αποθεμάτων καθώς και τα ποσά και τις δαπάνες χρηματοδοτήσεως υπόψη, προκειμένου ιδίως να καθορισθεί ποσό ενισχύσεως της  ιδιωτικής αποθεματοποιήσεως- ότι αποδεικνύεται αναγκαίο να αναθεωρηθούν οι δαπάνες αυτές ώστε να ληφθεί υπόψη η εξέλιξη του κόστους εντός της Κοινότητος- ότι η Επιτροπή Διαχειρίσεως Γάλακτος και Γαλακτοκομικών προϊόντων δεν έχει διατυπώσει γνώμη εντός της προθεσμίας την οποία όρισε ο Πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 2 παράγραφος 2 του κανονισμού (ΕΟΚ) αριθ. 1108/68, το ποσό "0,025 λογιστικές μονάδες" αντικαθίσταται με το ποσό "0,031 λογιστικές μονάδες".   Άρθρο 2  Ο κανονισμός (ΕΟΚ) αριθ. 685/69 τροποποιείται ως εξής:  1. Οι διατάξεις του άρθρου 6 παράγραφος 2 υπό α), β) και γ) αντικαθίστανται ως εξής:  "α) 11 λογιστικές μονάδες για τις σταθερές δαπάνες- β) 0,22 λογιστικές μονάδες ανά ημέρα αποθεματοποιήσεως για τις δαπάνες αποθηκεύσεως σε ψυγεία- γ) ένα ποσό ανά ημέρα αποθεματοποιήσεως υπολογιζόμενο συναρτήσει της τιμής αγοράς του βουτύρου, η οποία εφαρμόζεται από τον κανονισμό παρεμβάσεως του ενδιαφερομένου Κράτους μέλους κατά την ημέρα συνάψεως της συμβάσεως συν επιτόκιο 11% ετησίως." 2. Το άρθρο 8 παράγραφος 2, το ποσό "0,026 λογιστικές μονάδες" αντικαθίσταται με το ποσό "0,032 λογιστικές μονάδες".  3. Οι διατάξεις του άρθρου 24 παράγραφος 1 υπό α), β), γ) και δ) αντικαθίστανται ως εξής:  "α) 11 λογιστικές μονάδες για τις σταθερές δαπάνες- β) 0,22 λογιστικές μονάδες ανά ημέρα αποθεματοποιήσεως για τις δαπάνες αποθηκεύσεως σε ψυγεία- γ) ένα ποσό ανά ημέρα αποθεματοποιήσεως υπολογιζόμενο συναρτήσει της τιμής αγοράς του βουτύρου η οποία εφαρμόζεται από τον οργανισμό παρεμβάσεως του ενδιαφερομένου Κράτους μέλους κατά την ημέρα συνάψεως της συμβάσεως συν επιτόκιο 11% ετησίως- δ) 30 λογιστικές μονάδες για το προϊόν του οποίου η διάρκεια αποθεματοποιήσεως είναι το ελάχιστο 4 μήνες".   Άρθρο 3  Ο παρών κανονισμός αρχίζει να ισχύει την 1η Απριλίου 1974.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαρτίου 1974.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 49 της 21.2.1974, σ. 2.  (3) ΕΕ αριθ. Ν 184 της 29.7.1968, σ. 34.  (4) ΕΕ αριθ. Ν 28 της 1.2.1974, σ. 66.  (5) ΕΕ αριθ. Ν 90 της 15.4.1969, σ. 12.  (6) ΕΕ αριθ. Ν 216 της 4.8.1973, σ. 10.